CELEX: 32009R0983
Language: mt
Date: 2009-10-21 00:00:00
Title: Regolament tal-Kummissjoni (KE) Nru 983/2009 tal- 21 ta’ Ottubru 2009 dwar l-awtorizzazzjoni u ċ-ċaħda ta’ awtorizzazzjoni ta’ ċerti indikazzjonijiet dwar is-saħħa mogħtija fuq il-prodotti tal-ikel u li jirreferu għal tnaqqis fir-riskju tal-mard u għall-iżvilupp u s-saħħa tat-tfal (Test b’relevanza għaż-ŻEE)

22.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 277/3
            
         REGOLAMENT TAL-KUMMISSJONI (KE) Nru 983/2009
   tal-21 ta’ Ottubru 2009
   dwar l-awtorizzazzjoni u ċ-ċaħda ta’ awtorizzazzjoni ta’ ċerti indikazzjonijiet dwar is-saħħa mogħtija fuq il-prodotti tal-ikel u li jirreferu għal tnaqqis fir-riskju tal-mard u għall-iżvilupp u s-saħħa tat-tfal
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1924/2006 tal-Parlament Ewropew u tal-Kunsill tal-20 ta’ Diċembru 2006 dwar indikazzjonijiet dwar in-nutrizzjoni u s-saħħa mogħtija fuq l-ikel (1), u partikolarment l-Artikolu 17(3) tiegħu,
   Billi:
   
               (1)
            
            
               Skont ir-Regolament (KE) Nru 1924/2006 l-indikazzjonijiet dwar is-saħħa mogħtija fuq l-ikel huma projbiti sakemm dawn ma jkunux awtorizzati mill-Kummissjoni b’konformità ma’ dak ir-Regolament u ma jkunux inklużi f’lista ta’ indikazzjonijiet permessi.
            
         
               (2)
            
            
               Ir-Regolament (KE) Nru 1924/2006 jistipula wkoll li l-applikazzjonijiet għall-awtorizzazzjonijiet ta’ indikazzjonijiet dwar is-saħħa jistgħu jitressqu mill-operaturi tan-negozji tal-ikel quddiem l-awtorità kompetenti nazzjonali ta’ Stat Membru. L-awtorità kompetenti nazzjonali għandha tgħaddi l-applikazzjonijiet lill-Awtorità Ewropea għas-Sikurezza tal-Ikel (EFSA), li minn hawn ‘il quddiem qed tissejjaħ l-Awtorità.
            
         
               (3)
            
            
               Wara li tirċievi applikazzjoni l-Awtorità għandha tgħarraf bla dewmien lill-Istati Membri l-oħra u lill-Kummissjoni dwar l-applikazzjoni, u tipprovdi opinjoni fuq l-indikazzjoni dwar is-saħħa kkonċernata.
            
         
               (4)
            
            
               Il-Kummissjoni għandha tiddeċiedi dwar l-awtorizzazzjoni ta’ indikazzjonijiet dwar is-saħħa filwaqt li tqis l-opinjoni mogħtija mill-Awtorità.
            
         
               (5)
            
            
               Fid-19 ta’ Awwissu 2008, il-Kummissjoni u l-Istati Membri rċevew seba’ opinjonijiet dwar applikazzjonijiet għal awtorizzazzjoni ta’ indikazzjonijiet dwar is-saħħa mill-Awtorità. Fit-22 ta’ Settembru 2008, il-Kummissjoni u l-Istati Membri rċevew opinjoni waħda dwar applikazzjoni għal awtorizzazzjoni ta’ indikazzjoni dwar is-saħħa mill-Awtorità. Fit-22 ta’ Ottubru 2008, il-Kummissjoni u l-Istati Membri rċevew tmien opinjonijiet dwar applikazzjonijiet għal awtorizzazzjoni ta’ indikazzjonijiet dwar is-saħħa mill-Awtorità. Fil-31 ta’ Ottubru 2008, il-Kummissjoni u l-Istati Membri rċevew ħames opinjonijiet dwar applikazzjonijiet għal awtorizzazzjoni ta’ indikazzjonijiet dwar is-saħħa mill-Awtorità. Fl-14 ta’ Novembru 2008, il-Kummissjoni u l-Istati Membri rċevew żewġ opinjonijiet dwar applikazzjonijiet għal awtorizzazzjoni ta’ indikazzjonijiet dwar is-saħħa mill-Awtorità.
            
         
               (6)
            
            
               Sitt opinjonijiet kellhom x’jaqsmu ma’ applikazzjonijiet għal indikazzjonijiet dwar tnaqqis fir-riskju tal-mard, kif imsemmi fl-Artikolu 14(1)(a) tar-Regolament (KE) Nru 1924/2006, u 17-il opinjoni kellhom x’jaqsmu ma’ applikazzjonijiet għal indikazzjonijiet dwar is-saħħa li jirreferu għall-iżvilupp u s-saħħa tat-tfal, kif imsemmi fl-Artikolu 14(1)(b) tar-Regolament (KE) Nru 1924/2006. Sadanittant applikazzjoni waħda għal awtorizzazzjoni ta’ indikazzjoni dwar is-saħħa ġiet irtirata mill-applikant u applikazzjoni waħda għal awtorizzazzjoni ta’ indikazzjoni dwar is-saħħa se tkun suġġetta għal deċiżjoni ulterjuri.
            
         
               (7)
            
            
               B’segwiment ta’ applikazzjoni minn UNILEVER PLC (ir-Renju Unit) u UNILEVER N.V. (l-Olanda), li tressqet skont l-Artikolu 14(1)(a) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tal-isteroli mill-Pjanti fuq il-kolesterol fid-demm u r-riskju ta’ mard koronarju tal-qalb (Mistoqsija Nru EFSA-Q-2008-085) (2). L-indikazzjoni proposta mill-applikant kienet tgħid dan li ġej: “Ġie ppruvat li l-isteroli mill-pjanti jbaxxu/jnaqqsu b’mod sinifikanti l-kolesterol fid-demm. Hemm provi li meta jitbaxxa l-kolesterol fid-demm jitnaqqas ir-riskju tal-mard (koronarju) tal-qalb”.
            
         
               (8)
            
            
               Abbażi tad-dejta preżentata, l-Awtorità qatgħatha li ġiet stabbilita relazzjoni ta’ kawża u effett bejn il-konsum tal-isteroli mill-pjanti u l-effett indikat. Suġġetta għal revizjoni tat-tpoġġija tal-kliem, l-indikazzjoni għandha titqies bħala konformi mar-rekwiżiti tar-Regolament (KE) Nru 1924/2006 u b’mod partikolari fl-Artikolu 14(1)(a) tiegħu, u għandha tiġi inkluża fil-lista Kouniktarja ta’ indikazzjonijiet permessi.
            
         
               (9)
            
            
               B’segwiment ta’ applikazzjoni minn McNeil Nutritionals, li tressqet skont l-Artikolu 14(1)(a) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tal-esteri tal-istanol mill-pjanti fuq il-kolesterol fid-demm u r-riskju ta’ mard koronarju tal-qalb (Mistoqsija Nru EFSA-Q-2008-118) (3). L-indikazzjoni proposta mill-applikant kienet tgħid dan li ġej: “Billi jbaxxu/jnaqqsu b’mod attiv il-kolesterol tip LDL (sa 14 % fi żmien ġimgħatejn, billi jimblukkaw l-assorbiment tal-kolesterol,) l-esteri tal-istanol mill-pjanti jnaqqsu r-riskju ta’ mard (koronarju) tal-qalb”.
            
         
               (10)
            
            
               Abbażi tad-dejta preżentata, l-Awtorità qatgħatha li ġiet stabbilita relazzjoni ta’ kawża u effett bejn il-konsum tal-esteri tal-istanol mill-pjanti u l-effett indikat. Suġġetta għal revizjoni tat-tpoġġija tal-kliem, l-indikazzjoni għandha titqies bħala konformi mar-rekwiżiti tar-Regolament (KE) Nru 1924/2006, u b’mod partikolari l-Artikolu 14(1)(a) tiegħu, u għandha tiġi inkluża fil-lista Komunitarja ta’ indikazzjonijiet permessi.
            
         
               (11)
            
            
               B’segwiment ta’ applikazzjoni minn Unilever PLC/NV, li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tal-aċidu α-linoleniku (ALA) u l-aċidu linolejku (LA) fuq l-iżvilupp u l-mod kif jikbru t-tfal (Mistoqsija Nru EFSA-Q-2008-079) (4). L-indikazzjoni proposta mill-applikant kienet tgħid dan li ġej: “Il-konsum regolari tal-aċidi grassi essenzjali huwa importanti għall-iżvilupp u t-tkabbir xieraq tat-tfal.”
            
         
               (12)
            
            
               Abbażi tad-dejta preżentata, l-Awtorità qatgħatha li ġiet stabbilita relazzjoni ta’ kawża u effett bejn il-konsum tal-ALA u l-LA u l-effett indikat. Indikazzjoni dwar is-saħħa li tirrifletti din il-konklużjoni għandha titqies bħala konformi mar-rekwiżiti tar-Regolament (KE) Nru 1924/2006, u għandha tiġi inkluża fil-lista Komunitarja ta’ indikazzjonijiet permessi.
            
         
               (13)
            
            
               B’segwiment ta’ applikazzjoni mill-Association de la Transformation Laitière Française (ATLA) li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tal-vitamina D fuq it-tkabbir tal-għadam (Mistoqsija Nru EFSA-Q-2008-323) (5). L-indikazzjoni proposta mill-applikant kienet tgħid dan li ġej: “Il-Vitamina D hija essenzjali għat-tkabbir tal-għadam fit-tfal”.
            
         
               (14)
            
            
               Abbażi tad-dejta preżentata, l-Awtorità qatgħatha li ġiet stabbilita relazzjoni ta’ kawża u effett bejn il-konsum tal-vitamina D u l-effett indikat. Indikazzjoni dwar is-saħħa li tirrifletti din il-konklużjoni għandha titqies bħala konformi mar-rekwiżiti tar-Regolament (KE) Nru 1924/2006, u għandha tiġi inkluża fil-lista Komunitarja ta’ indikazzjonijiet permessi.
            
         
               (15)
            
            
               B’segwiment ta’ applikazzjoni mill-Yoplait Dairy Crest Ltd li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tal-kalċju u l-vitamina D fuq saħħet l-għadam (Mistoqsija Nru EFSA-Q-2008-116) (6). L-indikazzjoni proposta mill-applikant kienet tgħid dan li ġej: “Il-kalċju u l-vitamina D, bħala parti minn dieta u stil tal-għajxien f’saħħithom, jibnu għadam iktar b’saħħtu fit-tfal u l-adoloxxenti.”
            
         
               (16)
            
            
               Abbażi tad-dejta preżentata, l-Awtorità qatgħatha li ġiet stabbilita relazzjoni ta’ kawża u effett bejn il-konsum tal-kalċju u l-vitamina D u l-effett indikat. Indikazzjoni dwar is-saħħa li tirrifletti din il-konklużjoni għandha titqies bħala konformi mar-rekwiżiti tar-Regolament (KE) Nru 1924/2006, u għandha tiġi inkluża fil-lista Komuntarja ta’ indikazzjonijiet permessi.
            
         
               (17)
            
            
               B’segwiment ta’ applikazzjoni mill-Association de la Transformation Laitière Française (ATLA) li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tal-kalċju fuq it-tkabbir tal-għadam (Mistoqsija Nru EFSA-Q-2008-322) (7). L-indikazzjoni proposta mill-applikant kienet tgħid dan li ġej: “Il-kalċju huwa meħtieġ għat-tkabbir tal-għadam b’saħħtu fit-tfal.”
            
         
               (18)
            
            
               Abbażi tad-dejta preżentata, l-Awtorità qatgħatha li ġiet stabbilita relazzjoni ta’ kawża u effett bejn il-konsum tal-kalċju u l-effett indikat. Indikazzjoni dwar is-saħħa li tirrifletti din il-konklużjoni għandha titqies bħala konformi mar-rekwiżiti tar-Regolament (KE) Nru 1924/2006, u għandha tiġi inkluża fil-lista Komunitarja ta’ indikazzjonijiet permessi.
            
         
               (19)
            
            
               B’segwiment ta’ applikazzjoni mill-Association de la Transformation Laitière Française (ATLA) li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tal-proteini li joriġinaw mill-annimali fuq it-tkabbir tal-għadam (Mistoqsija Nru EFSA-Q-2008-326) (8). L-indikazzjoni proposta mill-applikant kienet tgħid dan li ġej: “Il-proteini li joriġinaw mill-annimali jikkontribwixxu għat-tkabbir tal-għadam fit-tfal”.
            
         
               (20)
            
            
               Abbażi tad-dejta preżentata, l-Awtorità qatgħatha li ġiet stabbilita relazzjoni ta’ kawża u effett bejn il-konsum totali tal-proteini u l-effett indikat. Indikazzjoni dwar is-saħħa li tirrifletti din il-konklużjoni għandha titqies bħala konformi mar-rekwiżiti tar-Regolament (KE) Nru 1924/2006, u għandha tiġi inkluża fil-lista Komunitarja ta’ indikazzjonijiet permessi.
            
         
               (21)
            
            
               L-Artikolu 16(4) tar-Regolament (KE) Nru 1924/2006 jipprevedi li opinjoni favur li tkun awtorizzata stqarrija dwar vantaġġ għas-saħħa għandha tinkludi ċerti dettalji. Għaldaqstant, dawk id-dettalji għandhom jiġu stipulati fl-Anness I għar-Regolament preżenti fir-rigward tas-seba’ indikazzjonijiet awtorizzati u għandhom jinkludu, skont il-każ, ir-reviżjoni ta’ kif għandu jitpoġġa l-kliem tal-indikazzjoni, il-kundizzjonijiet speċifiċi rigward l-użu tal-indikazzjoni, u, fejn japplika, il-kundizzjonijiet jew restrizzjonijiet tal-użu tal-ikel u/jew stqarrija jew twissija addizzjonali, skont ir-regoli stabbiliti fir-Regolament (KE) Nru 1924/2006 u b’mod konformi mal-opinjonijiet tal-Awtorità.
            
         
               (22)
            
            
               Wieħed mill-għanijiet tar-Regolament (KE) Nru 1924/2006 huwa li jiżgura li l-indikazzjonijiet dwar is-saħħa huma veri, ċari u affidabbli u siewja għall-konsumatur, u li l-mod kif jitpoġġa l-kliem u l-preżentazzjoni għandhom jitqiesu f’dak ir-rigward; għalhekk meta l-mod kif jitpoġġa l-kliem tal-indikazzjoni jkollu l-istess tifsira għall-konsumatur bħal dak li jingħad f’indikazzjoni dwar is-saħħa awtorizzata billi juri l-istess relazzjoni li teżisti bejn kategorija ta’ ikel, tip ta’ ikel jew xi wieħed mill-kostitwenti tiegħu u s-saħħa, bl-inklużjoni tagħhom fl-Anness I dawn għandhom ikunu suġġetti għall-istess kundizzjonijiet tal-użu indikati hemmhekk.
            
         
               (23)
            
            
               B’segwiment ta’ applikazzjoni minn BIO SEREA, li tressqet skont l-Artikolu 14(1)(a) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tan-NeOpuntia® fuq il-parametri tal-lipidi fid-demm assoċjati mar-riskji kardjovaskulari, speċjalment il-kolesterol HDL (Mistoqsija Nru EFSA-Q-2008-214) (9). L-indikazzjoni proposta mill-applikant kienet tgħid dan li ġej: “In-NeOpuntia® tgħin biex ittejjeb il-parametri tal-lipidi fid-demm assoċjati mar-riskji kardjovaskulari, speċjalment il-kolesterol HDL”.
            
         
               (24)
            
            
               Abbażi tad-dejta preżentata, l-Awtorità qatgħatha li ma tista’ tiġi stabbilita l-ebda relazzjoni ta’ kawża u effett bejn il-konsum tan-NeOpuntia® u l-effett indikat. Għaldaqstant, billi l-indikazzjoni ma tikkonformax mar-rekwiżiti tarr-Regolament (KE) Nru 1924/2006, ma għandhiex tiġi awtorizzata.
            
         
               (25)
            
            
               B’segwiment ta’ applikazzjoni minn Valio Ltd li tressqet skont l-Artikolu 14(1)(a) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tal-prodotti tal-ħalib b’kontenut baxx ta’ xaħam Evolus® iffermentati bil-Lactobacillus helveticus fuq l-ibusija arterjali (Mistoqsija Nru EFSA-Q-2008-218) (10). L-indikazzjoni proposta mill-applikant kienet tgħid dan li ġej: “L-Evolus® inaqqas l-ibusija arterjali”.
            
         
               (26)
            
            
               Abbażi tad-dejta preżentata, l-Awtorità qatgħatha li ma kienet ġiet stabbilita l-ebda relazzjoni ta’ kawża u effett bejn il-konsum tal-prodotti tal-ħalib b’kontenut baxx ta’ xaħam Evolus® iffermentati bil-Lactobacillus helveticus u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (27)
            
            
               B’segwiment ta’ applikazzjoni minn Martek Biosciences Corporation li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tal-aċidu dokosaħeksaenojku (DHA) u l-aċidu arakidoniku (ARA) fuq l-iżvilupp newrali tal-moħħ u l-għajnejn (Mistoqsija Nru EFSA-Q-2008-120) (11). L-indikazzjoni proposta mill-applikant kienet tgħid dan li ġej: “Id-DHA u l-ARA jsostnu l-iżvilupp newrali tal-moħħ u l-għajnejn”.
            
         
               (28)
            
            
               Abbażi tad-dejta preżentata, l-Awtorità qatgħatha li ma ġiet stabbilita l-ebda relazzjoni ta’ kawża u effett bejn il-konsum tal-ikel/kostitwent (id-DHA u l-ARA) b’bidu mill-età ta’ sitt xhur u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata. Barra minn hekk, l-Awtorità qatgħatha li l-konsum tal-ikel/formula tat-trabi miżjud bid-DHA u l-ARA mill-età ta’ sitt xhur sa sena jista’ jkollu effett benefiċjali fuq il-maturità tal-akutezza viżiva fit-trabi li jiġu mredda’ l-ħalib tas-sider sal-età ta’ 4–6 xhur. L-Awtorità qatgħatha wkoll li ma ġiet preżentata l-ebda evidenza dwar l-effetti tas-supplimentazzjoni bid-DHA u l-ARA mis-sitt xahar tal-ħajja fuq il-maturità viżiva fit-trabi f’saħħithom li ma ġewx imredda’ l-ħalib tas-sider imma minflok ingħataw formula bla suppliment matul l-ewwel xhur ta’ ħajjithom. Indikazzjoni dwar is-saħħa li tirrifletti din il-konklużjoni ma tistax tkun konformi mal-prinċipji u r-rekwiżiti ġenerali tar-Regolament (KE) Nru 1924/2006, u speċjalment fl-Artikoli 3, 5 u 6, u ma għandhiex tiġi awtorizzata.
            
         
               (29)
            
            
               B’segwiment ta’ applikazzjoni min-National Dairy Council li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti ta’ xi prodotti tal-ikel li ġejjin mill-ħalib (il-ħalib nnifsu u l-ġobon) fuq is-saħħa dentali (Mistoqsija Nru EFSA-Q-2008-112) (12). L-indikazzjoni proposta mill-applikant kienet tgħid dan li ġej: “Il-prodotti tal-ikel li ġejjin mill-ħalib (il-ħalib innifsu u l-ġobon) iħeġġu s-saħħa dentali fit-tfal”.
            
         
               (30)
            
            
               Abbażi tad-dejta preżentata, l-Awtorità qatgħatha li l-kategorija tal-ikel li ġej mill-ħalib (il-ħalib innifsu u l-ġobon) li hija s-suġġett tal-indikazzjoni dwar is-saħħa mhix ikkaratterizzata biżżejjed, u ma kienet ġiet stabbilita l-ebda relazzjoni ta’ kawża u effett bejn il-konsum tal-ħalib jew il-ġobon u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (31)
            
            
               B’segwiment ta’ applikazzjoni min-National Dairy Council li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tal-prodotti tal-ikel li ġejjin mill-ħalib fuq il-piż f’saħħtu tal-ġisem (Mistoqsija Nru EFSA-Q-2008-110) (13). L-indikazzjoni proposta mill-applikant kienet tgħid dan li ġej: “Tliet porzjonijiet ta’ prodotti li ġejjin mill-ħalib kuljum, bħala parti minn dieta bilanċjata, jistgħu jgħinu biex jitħeġġeġ piż f’saħħtu tal-ġisem matul it-tfulija u l-adoloxxenza”.
            
         
               (32)
            
            
               Abbażi tad-dejta preżentata, l-Awtorità qatgħatha li l-kategorija tal-ikel li ġej mill-ħalib (il-ħalib innifsu u l-ġobon) li hija s-suġġett tal-indikazzjoni dwar is-saħħa ma ġietx ikkaratterizzata biżżejjed, u li ma kienet ġiet stabbilita l-ebda relazzjoni ta’ kawża u effett bejn il-konsum ta’ kuljum tal-prodotti tal-ikel li ġejjin mill-ħalib (il-ħalib innifsu, il-ġobon u l-jogurt) u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (33)
            
            
               B’segwiment ta’ applikazzjoni minn enzyme.pro.ag li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tar-regulat®.pro.kid IMMUN fuq is-sistema tal-immunità tat-tfal waqt li dawn ikunu qed jikbru (Mistoqsija Nru EFSA-Q-2008-082) (14). L-indikazzjoni proposta mill-applikant kienet tgħid dan li ġej: “Ir-regulat®.pro.kid IMMUN isostni, jistimula u jimmodula s-sistema tal-immunità tat-tfal waqt li dawn ikunu qed jikbru”.
            
         
               (34)
            
            
               Abbażi tad-dejta preżentata, l-Awtorità qatgħatha li l-ikel li għalih saret l-indikazzjoni, ir-“regulat®.pro.kid IMMUN”, ma ġiex ikkaratterizzat biżżejjed, u li ma kienet ġiet stabbilita l-ebda relazzjoni ta’ kawża u effett bejn il-konsum tar-regulat®.pro.kid IMMUN u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (35)
            
            
               B’segwiment ta’ applikazzjoni minn enzyme.pro.ag li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti tar-regulat®.pro.kid BRAIN fuq l-iżvilupp mentali u konjittiv tat-tfal (Mistoqsija Nru EFSA-Q-2008-083) (15). L-indikazzjoni proposta mill-applikant kienet tgħid dan li ġej: “Ir-regulat®.pro.kid BRAIN jikkontribwixxi għall-iżvilupp mentali u konjittiv tat-tfal”.
            
         
               (36)
            
            
               Abbażi tad-dejta preżentata, l-Awtorità qatgħatha li l-ikel li għalih saret l-indikazzjoni, ir-“regulat®.pro.kid BRAIN”, ma ġiex ikkaratterizzat biżżejjed, u li ma kienet ġiet stabbilita l-ebda relazzjoni ta’ kawża u effett bejn il-konsum tar-regulat®.pro.kid BRAIN u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (37)
            
            
               B’segwiment ta’ żewġ applikazzjonijiet minn Pharma Consulting & Industries li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effett kalmanti ta’ I omega kids®/Pufan 3 kids® (Mistoqsija Nru EFSA-Q-2008-091 u - Mistoqsija Nru EFSA-Q-2008-096) (16). L-indikazzjoni proposta mill-applikant kienet tgħid dan li ġej: “kalmanti”
            
         
               (38)
            
            
               Abbażi tad-dejta preżentata, l-Awtorità qatgħatha li ma kienet ġiet stabbilita l-ebda relazzjoni ta’ kawża u effett bejn il-konsum tad-DHA u l-aċidu ejkosapentaenojku (EPA) u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (39)
            
            
               B’segwiment ta’ żewġ applikazzjonijiet minn Pharma Consulting & Industries li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti ta’ I omega kids®/Pufan 3 kids® fuq is-serenità (Mistoqsija Nru EFSA-Q-2008-092 u Mistoqsija Nru EFSA-Q-2008-097) (17). L-indikazzjoni proposta mill-applikant kienet tgħid dan li ġej: “jipprovdi s-serenità u spazju għal żvilupp benefiċjali tat-tfal”.
            
         
               (40)
            
            
               Abbażi tad-dejta preżentata, l-Awtorità qatgħatha li ma kienet ġiet stabbilita l-ebda relazzjoni ta’ kawża u effett bejn il-konsum tad-DHA u l-EPA u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (41)
            
            
               B’segwiment ta’ żewġ applikazzjonijiet minn Pharma Consulting & Industries li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti ta’ I omega kids®/Pufan 3 kids® fuq il-viżta (Mistoqsija Nru EFSA-Q-2008-095 u Mistoqsija Nru EFSA-Q-2008-100) (18). L-indikazzjoni proposta mill-applikant kienet tgħid dan li ġej: “jgħin biex isostni l-viżta”.
            
         
               (42)
            
            
               Abbażi tad-dejta preżentata, l-Awtorità qatgħatha li ma kienet ġiet stabbilita l-ebda relazzjoni ta’ kawża u effett bejn il-konsum tad-DHA u l-EPA u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (43)
            
            
               B’segwiment ta’ żewġ applikazzjonijiet minn Pharma Consulting & Industries li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti ta’ I omega kids®/Pufan 3 kids® fuq l-iżvilupp mentali (Mistoqsija Nru EFSA-Q-2008-098 u Mistoqsija Nru EFSA-Q-2008-104) (19). L-indikazzjoni proposta mill-applikant kienet tgħid dan li ġej: “jgħin biex isostni l-iżvilupp mentali”.
            
         
               (44)
            
            
               Abbażi tad-dejta preżentata, l-Awtorità qatgħatha li ma kienet ġiet stabbilita l-ebda relazzjoni ta’ kawża u effett bejn il-konsum tad-DHA u l-EPA u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (45)
            
            
               B’segwiment ta’ żewġ applikazzjonijiet minn Pharma Consulting & Industries li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti ta’ I omega kids®/Pufan 3 kids® fuq il-konċentrazzjoni (Mistoqsija Nru EFSA-Q-2008-094 u Mistoqsija Nru EFSA-Q-2008-099) (20). L-indikazzjoni proposta mill-applikant kienet tgħid dan li ġej: “jgħin biex iħeġġeġ il-konċentrazzjoni”.
            
         
               (46)
            
            
               Abbażi tad-dejta preżentata, l-Awtorità qatgħatha li ma kienet ġiet stabbilita l-ebda relazzjoni ta’ kawża u effett bejn il-konsum tad-DHA u l-EPA u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (47)
            
            
               B’segwiment ta’ żewġ applikazzjonijiet minn Pharma Consulting & Industries li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti ta’ I omega kids®/Pufan 3 kids® fuq il-kapaċità tal-ħsieb (Mistoqsija Nru EFSA-Q-2008-093 u Mistoqsija Nru EFSA-Q-2008-101) (21). L-indikazzjoni proposta mill-applikant kienet tgħid dan li ġej: “jgħin biex iħeġġeġ il-kapaċità tal-ħsieb”.
            
         
               (48)
            
            
               Abbażi tad-dejta preżentata, l-Awtorità qatgħatha li ma kienet ġiet stabbilita l-ebda relazzjoni ta’ kawża u effett bejn il-konsum tad-DHA u l-EPA u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (49)
            
            
               B’segwiment ta’ żewġ applikazzjonijiet minn Pharma Consulting & Industries li tressqet skont l-Artikolu 14(1)(b) tar-Regolament (KE) Nru 1924/2006, l-Awtorità ħtieġilha tagħti opinjoni fuq indikazzjoni dwar is-saħħa relatata mal-effetti ta’ I omega kids®/Pufan 3 kids® fuq il-ħila li wieħed jitgħallem (Mistoqsija Nru EFSA-Q-2008-102 u Mistoqsija Nru EFSA-Q-2008-103) (22). L-indikazzjoni proposta mill-applikant kienet tgħid dan li ġej: “jgħin biex isostni l-ħila li wieħed jitgħallem”.
            
         
               (50)
            
            
               Abbażi tad-dejta preżentata, l-Awtorità qatgħatha li ma kienet ġiet stabbilita l-ebda relazzjoni ta’ kawża u effett bejn il-konsum tad-DHA u l-EPA u l-effett indikat. Għaldaqstant, billi l-indikazzjoni ma tikkonformax mar-rekwiżiti tar-Regolament (KE) Nru 1924/2006, ma għandhiex tiġi awtorizzata.
            
         
               (51)
            
            
               Il-kummenti mill-applikanti u l-membri tal-pubbliku li rċeviet il-Kummissjoni skont l-Artikolu 16(6) tar-Regolament (KE) Nru 1924/2006 ngħataw widen meta ġew stabbiliti l-miżuri previsti f’dan ir-Regolament.
            
         
               (52)
            
            
               B’konformità mal-Artikolu 28(6) tar-Regolament (KE) Nru 1924/2006 l-indikazzjonijiet dwar is-saħħa msemmija fl-Artikolu 14(1)(b) ta’ dak ir-Regolament u li ma jkunux awtorizzati minn dan ir-Regolament jistgħu jibqgħu jintużaw għal sitt xhur wara l-adozzjoni ta’ deċiżjoni skont l-Artikolu 17(3) tar-Regolament (KE) Nru 1924/2006. Madankollu, li fir-rigward ta’ applikazzjonijiet li ma sarux qabel id-19 ta’ Jannar 2008, ir-rekwiżit stipulat fl-Artikolu 28(6)(b) mhux sodisfatt, u l-perjodu tranżitorju stabbilit f’dak l-Artikolu ma japplikax. Għaldaqstant, il-perjodu tranżitorju ta’ sitt xhur għandu jingħata sabiex jippermetti lill-operaturi tan-negozji tal-ikel jadattaw għar-rekwiżiti stabbiliti f’dan ir-Regolament.
            
         
               (53)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-indikazzjonijiet dwar is-saħħa stipulati fl-Anness I għal dan ir-Regolament jistgħu jitpoġġew fuq ikel fis-suq Komunitarju b’konformità mal-kundizzjonijiet stipulati f’dak l-Anness.
   Dawk l-indikazzjonijiet dwar is-saħħa għandhom jiġu inklużi f’lista ta’ indikazzjonijiet permessi msemmija fl-Artikolu 14(1) tar-Regolament (KE) Nru 1924/2006.
   Artikolu 2
   L-indikazzjonijiet dwar is-saħħa stipulati fl-Anness II għal dan ir-Regolament huma miċħuda.
   Artikolu 3
   L-indikazzjonijiet dwar is-saħħa kif imsemmija fl-Artikolu 14(1)(b) tar-Regolament (KE) Nru 1924/2006 u li huma stipulati fl-Anness II jistgħu jibqgħu jintużaw għal sitt xhur wara d-dħul fis-seħħ ta’ dan ir-Regolament.
   Artikolu 4
   Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Komunitajiet Ewropej.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-21 ta’ Ottubru 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 404, 30.12.2006, p. 9.
   
      (2)  Il-Ġurnal tal-EFSA (2008) 781, 1-2.
   
      (3)  Il-Ġurnal tal-EFSA (2008) 825, 1-13.
   
      (4)  Il-Ġurnal tal-EFSA (2008) 783, 1-10.
   
      (5)  Il-Ġurnal tal-EFSA (2008) 827, 1-2.
   
      (6)  Il-Ġurnal tal-EFSA (2008) 828, 1-13.
   
      (7)  Il-Ġurnal tal-EFSA (2008) 826, 1-11.
   
      (8)  Il-Ġurnal tal-EFSA (2008) 858, 1-2.
   
      (9)  Il-Ġurnal tal-EFSA (2008) 788, 1-2.
   
      (10)  Il-Ġurnal tal-EFSA (2008) 824, 1-2.
   
      (11)  Il-Ġurnal tal-EFSA (2008) 794, 1-2.
   
      (12)  Il-Ġurnal tal-EFSA (2008) 787, 1-2.
   
      (13)  Il-Ġurnal tal-EFSA (2008)786, 1-10.
   
      (14)  Il-Ġurnal tal-EFSA (2008) 782, 1-2.
   
      (15)  Il-Ġurnal tal-EFSA (2008) 829, 1-10.
   
      (16)  Il-Ġurnal tal-EFSA (2008) 830, 1-2.
   
      (17)  Il-Ġurnal tal-EFSA (2008) 831, 1-2.
   
      (18)  Il-Ġurnal tal-EFSA (2008) 832, 1-8.
   
      (19)  Il-Ġurnal tal-EFSA (2008) 847, 1-10.
   
      (20)  Il-Ġurnal tal-EFSA (2008) 846, 1-10.
   
      (21)  Il-Ġurnal tal-EFSA (2008) 845, 1-2.
   
      (22)  Il-Ġurnal tal-EFSA (2008) 848, 1-10.
   
      ANNESS I
      
         Indikazzjonijiet dwar is-Saħħa Permessi
      
      
                  Applikazzjoni – Dispożizzjonijiet relevanti tar-Regolament (KE) Nru 1924/2006
               
               
                  Applikant –Indirizz
               
               
                  Nutrijent, sustanza, ikel jew kategorija ta’ ikel
               
               
                  Indikazzjoni
               
               
                  Kondizzjonijiet dwar l-użu tal-indikazzjoni
               
               
                  Kundizzjonijiet u/jew restrizzjonijiet dwar l-użu tal-ikel u/jew stqarrija jew twissija addizzjonali
               
               
                  Referenza tal-opinjoni tal-EFSA
               
            
                  Indikazzjoni dwar is-saħħa li tirreferi għal tnaqqis fir-riskju tal-mard, skont l-Artikolu 14(1)(a)
               
               
                  Unilever PLC; Port Sunlight, Wirral, Merseyside, CH62 4ZD, ir-Renju Unit u Unilever NV, Weena 455, Rotterdam, 3013 AL, l-Olanda
               
               
                  Steroli mill-pjanti: Steroli estratti minn pjanti, liberi jew esterifikati b’aċidi grassi ta’ grad alimentari
               
               
                  Intwera li l-isteroli mill-pjanti jbaxxu/jnaqqsu l-kolesterol fid-demm. Il-kolesterol għoli huwa fattur ta’ riskju fl-iżvilupp tal-mard koronarju tal-qalb
               
               
                  Tagħrif lill-konsumatur li l-effett benefiċjali jinkiseb permezz ta’ talanqas 2 g ta’ steroli mill-pjanti kuljum
               
               
                   
               
               
                  Q-2008-085
               
            
                  Indikazzjoni dwar is-saħħa li tirreferi għal tnaqqis fir-riskju tal-mard, skont l-Artikolu 14(1)(a)
               
               
                  McNeil Nutritionals, 1 Landis und Gyr Strasse, 6300 Zug; l-Iżvizzera
               
               
                  Esteri tal-istanol mill-pjanti
               
               
                  Intwera li l-esteri tal-istanol mill-pjanti jbaxxu/jnaqqsu l-kolesterol fid-demm. Il-kolesterol għoli huwa fattur ta’ riskju fl-iżvilupp tal-mard koronarju tal-qalb
               
               
                  Tagħrif lill-konsumatur li l-effett benefiċjali jinkiseb permezz ta’ teħid ta’ talanqas 2 g ta’ stanoli mill-pjanti kuljum
               
               
                   
               
               
                  Q-2008-118
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  Unilever PLC; Port Sunlight, Wirral, Merseyside, CH62 4ZD, ir-Renju Unit u Unilever NV, Weena 455, Rotterdam, 3013 AL, l-Olanda
               
               
                  aċidu α-linoleniku u aċidu linolejku
               
               
                  L-aċidi grassi essenzjali huma meħtieġa għall-iżvilupp u t-tkabbir normali tat-tfal
               
               
                  Tagħrif lill-konsumatur li l-effett benefiċjali jinkiseb permezz ta’ teħid ta’ talanqas 1 % tal-enerġija totali fil-każ tal-aċidu linolejku u 0.2 % tal-enerġija totali fil-każ tal-aċidu α-linoleniku
               
               
                   
               
               
                  Q-2008-079
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  Association de la Transformation Laitière Française (ATLA), 42, rue du Châteaudun, 75314 Paris Cedex 09, FRANZA
               
               
                  Kalċju
               
               
                  Il-kalċju huwa meħtieġ għat-tkabbir u l-iżvilupp normali tal-għadam fit-tfal
               
               
                  L-indikazzjoni tista’ tintuża biss għal ikel li huwa talanqas sors ta’ kalċju kif imsemmi fl-indikazzjoni SORS TA’ [ISEM IL-VITAMINA/I] U/JEW [ISEM IL-MINERAL/I] kif elenkat fl-Anness għar-Regolament 1924/2006
               
               
                   
               
               
                  Q-2008-322
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  Association de la Transformation Laitière Française (ATLA), 42, rue du Châteaudun, 75314 Paris Cedex 09, FRANZA
               
               
                  Proteina
               
               
                  Il-proteini huma meħtieġa għat-tkabbir u l-iżvilupp normali tal-għadam fit-tfal
               
               
                  L-indikazzjoni tista’ tintuża biss għal ikel li huwa talanqas sors ta’ proteina kif imsemmi fl-indikazzjoni SORS TA’ PROTEINA kif elenkat fl-Anness għar-Regolament 1924/2006
               
               
                   
               
               
                  Q-2008-326
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  Yoplait Dairy Crest Ltd, Claygate House, Claygate, Surrey, KT10 9PN, ir-Renju Unit
               
               
                  Il-kalċju u l-vitamina D
               
               
                  Il-kalċju u l-vitamina D huma meħtieġa għat-tkabbir u l-iżvilupp normali tal-għadam fit-tfal
               
               
                  L-indikazzjoni tista’ tintuża biss għal ikel li huwa talanqas sors ta’ kalċju u vitamina D kif imsemmi fl-indikazzjoni SORS TA’ [ISEM IL-VITAMINA/I] U/JEW [ISEM IL-MINERAL/I] kif elenkat fl-Anness għar-Regolament 1924/2006
               
               
                   
               
               
                  Q-2008-116
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  Association de la Transformation Laitière Française (ATLA), 42, rue du Châteaudun, 75314 Paris Cedex 09, FRANZA
               
               
                  Vitamina D
               
               
                  Il-vitamina D hija meħtieġa għat-tkabbir u l-iżvilupp normali tal-għadam fit-tfal
               
               
                  L-indikazzjoni tista’ tintuża biss għal ikel li huwa talanqas sors ta’ Vitamina D kif imsemmi fl-indikazzjoni SORS TA’ [ISEM IL-VITAMINA/I] U/JEW [ISEM IL-MINERAL/I] kif elenkat fl-Anness għar-Regolament 1924/2006
               
               
                   
               
               
                  Q-2008-323
               
            
   
      ANNESS II
      
         INDIKAZZJONIJIET DWAR IS-SAĦĦA MIĊĦUDA
      
      
                  Applikazzjoni – Dispożizzjonijiet relevanti tar-Regolament (KE) Nru 1924/2006
               
               
                  Nutrijent, sustanza, ikel jew kategorija ta’ ikel
               
               
                  Indikazzjoni
               
               
                  Referenza tal-opinjoni tal-EFSA
               
            
                  Indikazzjoni dwar is-saħħa li tirreferi għal tnaqqis fir-riskju tal-mard, skont l-Artikolu 14(1)(a)
               
               
                  NeOpuntia®
               
               
                  In-NeOpuntia® tgħin biex ittejjeb il-parametri tal-lipidi fid-demm assoċjati mar-riskji kardjovaskulari, speċjalment il-kolesterol HDL
               
               
                  EFSA-Q-2008-214
               
            
                  Indikazzjoni dwar is-saħħa li tirreferi għal tnaqqis fir-riskju tal-mard, skont l-Artikolu 14(1)(a)
               
               
                  Prodotti tal-ħalib b’kontenut baxx ta’ xaħam Evolus® iffermentati bil-Lactobacillus helveticus
                  
               
               
                  L-Evolus® inaqqas l-ibusija arterjali
               
               
                  EFSA-Q-2008-218
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  regulat®.pro.kid IMMUN
               
               
                  Ir-regulat®.pro.kid IMMUN isostni, jistimula u jimmodula s-sistema tal-immunità tat-tfal waqt li dawn ikunu qed jikbru
               
               
                  EFSA-Q-2008-082
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  Prodotti tal-ħalib
               
               
                  Tliet porzjonijiet ta’ prodotti li ġejjin mill-ħalib kuljum, bħala parti minn dieta bilanċjata, jistgħu jgħinu biex jitħeġġeġ piż f’saħħtu tal-ġisem matul it-tfulija u l-adoloxxenza
               
               
                  EFSA-Q-2008-110
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  Prodotti tal-ħalib
               
               
                  Il-prodotti tal-ikel li ġejjin mill-ħalib (il-ħalib innifsu u l-ġobon) iħeġġu s-saħħa dentali fit-tfal
               
               
                  EFSA-Q-2008-112
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  L-Aċidu Dokosaħeksaenojku (DHA) u l-Aċidu Arakidoniku (ARA)
               
               
                  Id-DHA u l-ARA jsostnu l-iżvilupp newrali tal-moħħ u l-għajnejn
               
               
                  EFSA-Q-2008-120
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  regulat®.pro.kid.BRAIN
               
               
                  Ir-regulat®.pro.kid.BRAIN jikkontribwixxi għall-iżvilupp mentali u konjittiv tat-tfal
               
               
                  EFSA-Q-2008-083
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  L-Aċidu Dokosaħeksaenojku (DHA) u l-aċidu ejkosapentaenojku (EPA)
               
               
                  Effett kalmanti
               
               
                  EFSA-Q-2008-091 u
                  EFSA-Q-2008-096
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  L-Aċidu Dokosaħeksaenojku (DHA) u l-aċidu ejkosapentaenojku (EPA)
               
               
                  Jipprovdi s-serenità u spazju għal żvilupp benefiċjali tat-tfal
               
               
                  EFSA-2008-092 u
                  EFSA-Q-2008-097
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  L-Aċidu Dokosaħeksaenojku (DHA) u l-aċidu ejkosapentaenojku (EPA)
               
               
                  Jgħin biex isostni l-viżta
               
               
                  EFSA-Q-2008-095 u
                  EFSA-Q-2008-100
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  L-Aċidu Dokosaħeksaenojku (DHA) u l-aċidu ejkosapentaenojku (EPA)
               
               
                  Jgħin biex isostni l-iżvilupp mentali
               
               
                  EFSA-Q-2008-098 u
                  EFSA-Q-2008-104
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  L-Aċidu Dokosaħeksaenojku (DHA) u l-aċidu ejkosapentaenojku (EPA)
               
               
                  Jgħin biex iħeġġeġ il-konċentrazzjoni
               
               
                  EFSA-Q-2008-094 u
                  EFSA-Q-2008-099
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  L-Aċidu Dokosaħeksaenojku (DHA) u l-aċidu ejkosapentaenojku (EPA)
               
               
                  Jgħin biex iħeġġeġ il-kapaċità tal-ħsieb
               
               
                  EFSA-Q-2008-093 u
                  EFSA-Q-2008-101
               
            
                  Indikazzjoni dwar is-saħħa li tirreferi għall-iżvilupp u s-saħħa tat-tfal, skont l-Artikolu 14(1)(b)
               
               
                  L-Aċidu Dokosaħeksaenojku (DHA) u l-aċidu ejkosapentaenojku (EPA)
               
               
                  Jgħin biex isostni l-ħila li wieħed jitgħallem
               
               
                  EFSA-Q-2008-102 u
                  EFSA-Q-2008-103